URDHËR
Nr. 252, datë 12.11.2021

MBI DELEGIMIN E KOMPETENCËS PËR NËNSHKRIMIN E KONTRATAVE PËR MBËSHTETJEN FINANCIARE TË PROJEKTEVE NË FUSHËN E TURIZMIT

Në mbështetje të nenit 102, të Kushtetutës së Republikës së Shqipërisë, nenit 28, të ligjit nr. 44, datë 30.4.2015, “Kodi i Procedurave Administrative të Republikës së Shqipërisë”, të pikës 2, të nenit 11, të ligjit nr. 90/2012, “Për organizimin dhe funksionimin e Administratës Shtetërore”, të pikës 11 të vendimit të Këshillit të Ministrave nr. 281, datë 13.4.2016, “Për përcaktimin e kritereve e të afateve të kërkesëpropozimeve për mbështetjen financiare të projekteve në fushën e turizmit”,

URDHËROJ:

1. Delegimin e kompetencës znj. Arta Dollani, në cilësinë e ushtrimit të detyrave si Sekretar i Përgjithshëm, për nënshkrimin e kontratave për mbështetjen financiare në fushën e turizmit me subjektet aplikuese, projektpropozimet e të cilave do të shpallen fituese, sipas parashikimeve të vendimit të Këshillit të Ministrave nr. 281, datë 13.4.2016, “Për përcaktimin e kritereve e të afateve të kërkesëpropozimeve për mbështetjen financiare të projekteve në fushën e turizmit”.
2. Urdhri i ministrit nr. 228, datë 3.7.2019, “Për delegimin e kompetencave për nënshkrimin e kontratave për mbështetjen financiare në fushën e turizmit”, shfuqizohet.
[bookmark: _GoBack]3. Ngarkohet Drejtoria e Miradministrimit të Burimeve Njerëzore, Aseteve dhe Shërbimeve për komunikimin e këtij urdhri dhe Sekretari i Përgjithshëm, për zbatimin e tij.
Ky urdhër hyn në fuqi menjëherë dhe botohet në Fletoren Zyrtare.

